b'\n_START_ARTICLE_\nPlauk\xc5\xb3 tinklelis\n_START_PARAGRAPH_\nPlauk\xc5\xb3 tinklelis (angl. hairnet, caul)\xc2\xa0\xe2\x80\x93 ma\xc5\xbeas, da\xc5\xbenai elastingas plonas tinklelis, kuriuo apgobiami ilgi plaukai, kad nesitar\xc5\xa1yt\xc5\xb3. Plauk\xc5\xb3 tinklelius da\xc5\xbenai d\xc4\x97vi su maistu dirbantys \xc5\xbemon\xc4\x97s (vir\xc4\x97jai, padav\xc4\x97jai ir pan.), kad plaukai nepatekt\xc5\xb3 \xc4\xaf maist\xc4\x85.\n_START_SECTION_\nSnood tipo tinkleliai\n_START_PARAGRAPH_\nKitas plauk\xc5\xb3 tinkleli\xc5\xb3 variantas yra grubesni ir ma\xc5\xbeiau priglundantys (angl. snood) tinkleliai. Juos taip pat ne\xc5\xa1iodavo moterys su ilgais plaukais. Tinklelis buvo tinklelinis mai\xc5\xa1elis, \xc4\xaf kur\xc4\xaf sudedami ilgi link pakau\xc5\xa1io su\xc5\xa1ukuoti ar subraukti plaukai, o pat\xc4\xaf mai\xc5\xa1el\xc4\xaf laiko juosta, einanti vir\xc5\xa1 aus\xc5\xb3 per kakt\xc4\x85 (\xc5\xbei\xc5\xabr\xc4\x97kite \xc5\xa1ios straipsnio iliustracij\xc4\x85). Mai\xc5\xa1elis da\xc5\xbeniausiai b\xc5\xabdavo b\xc5\xabtent tinklelis, kad ir grubus. Retkar\xc4\x8diais\xc2\xa0\xe2\x80\x93 i\xc5\xa1 audinio.\n_START_SECTION_\nPlauk\xc5\xb3 tinkleliai senov\xc4\x97je\n_START_PARAGRAPH_\n\xc5\xbdinoma, kad plauk\xc5\xb3 tinklelius naudojo jau Senov\xc4\x97s Graikijoje._NEWLINE_Buvo daromi ir auksiniai plauk\xc5\xb3 tinkleliai_NEWLINE_Plauk\xc5\xb3 tinklelius nuo XIII a. naudojo Vokietijoje ir Anglijoje. To meto iliustracijose matyti, kad moterys plauk\xc5\xb3 tinklelius naudojo su kitais galvos apdangalais, kurie vadinosi angl. wimple. Juos darydavo i\xc5\xa1 itin plono \xc5\xa1ilko, o kra\xc5\xa1tus\xc2\xa0\xe2\x80\x93 i\xc5\xa1 aust\xc5\xb3 juosteli\xc5\xb3.'